Държавен вестник, бр. 111, 2001 г., стр. 41

Б Р О Й  111
Д Ъ Р Ж А В Е Н   В Е С Т Н И К
С Т Р .  41
III. ДАНЪЧНО ОБЛАГАНЕ НА ДОХОДИТЕ
Член 6
Доход от недвижимо имущество
1. Доход, получен от местно лице на едната
договаряща държава от недвижимо имущество
(вкл. доход от селско или горско стопанство),
разположено в другата договаряща държава,
може да се облага в тази друга държава.
2. За целите на тази спогодба терминът “не-
движимо имущество” има значението съгласно
законодателството на договарящата държава, в
която се намира въпросното имущество. Терми-
нът включва във всички случаи принадлежнос-
тите към недвижимото имущество, добитъка и
оборудването, използвани в селското и горското
стопанство, правата, по отношение на които се
прилагат разпоредбите на общото законодател-
ство във връзка с поземлената собственост, пло-
доползването на недвижимо имущество и пра-
вата върху променливи или определени плаща-
ния за разработването или за правото на разра-
ботване на минерални залежи, извори или други
природни богатства; кораби и самолети не се
считат за недвижимо имущество.
3. Разпоредбите на ал. 1 се прилагат по от-
ношение на доходи, получени от прякото из-
ползване, отдаването под наем или използва-
нето под каквато и да е друга форма на недви-
жимо имущество.
4. Разпоредбите на ал. 1 и 3 се прилагат също
и по отношение на доходи от недвижимо имущес-
тво, използвано за извършване на стопанска дей-
ност или на независими професионални услуги.
Член 7
Печалби от стопанска дейност
1. Печалбите от стопанска дейност на мест-
но лице на едната договаряща държава се обла-
гат само в тази държава, освен ако местното
лице извършва стопанска дейност в другата
договаряща държава чрез място на стопанска
дейност, разположено там. Ако местното лице
извършва стопанска дейност по този начин,
печалбите на местното лице могат да се обла-
гат в тази друга държава, но само такава част от
тях, каквато се причислява към това място на
стопанска дейност.
2. Като се има предвид разпоредбата на ал. 3,
когато местно лице на едната договаряща дър-
жава извършва стопанска дейност в другата
договаряща държава чрез място на стопанска
дейност, разположено там, във всяка договаря-
ща държава към това място на стопанска дей-
ност ще се причисляват печалбите, които то би
очаквало да получи, ако беше самостоятелно и
отделно лице, извършващо същата или подоб-
на дейност, при същите или подобни условия и
действащо напълно независимо от местното
лице или от които и да е други лица.
3. При определяне на печалбите от място
на стопанска дейност се допуска приспадане
на разходите, извършени за целите на място-
то на стопанска дейност, вкл. управленските
и общите административни разходи, незави-
симо дали са извършени в държавата, където
се намира мястото на стопанска дейност, или
другаде.
4. Не се причисляват печалби към мястото
на стопанска дейност на едно лице само поради
обикновената покупка от това място на стопан-
ска дейност на стоки за лицето.
5. За целите на предходните алинеи печал-
бите, причислими към мястото на стопанска
дейност, ще се определят по един и същ начин,
година за година, освен ако съществува доста-
тъчно основание за противното.
6. Когато печалбите от стопанска дейност
включват елементи на доход, разгледани отдел-
но в други членове на тази спогодба, разпоред-
бите на тези членове няма да се засягат от раз-
поредбите на този член.
Член 8
Морски и въздушен транспорт
1. Печалбите, получени от местно лице на
едната договаряща държава от използването на
кораби или самолети в международния транс-
порт, се облагат само в тази държава.
2. Независимо от разпоредбите на ал. 1 и на
чл. 7 печалбите, получени от експлоатацията
на кораби или самолети, използвани предимно
за превоз на пътници или товари само между
места в едната договаряща държава, могат да
се облагат в тази държава.
3. Разпоредбите на ал. 1 и 2 се прилагат също
и по отношение на печалбите, посочени в тези
алинеи и получени от местно лице на едната
договаряща държава от участието му в пул,
съвместна стопанска дейност или международ-
на експлоатационна агенция.
Член 9
Свързани лица
1. Когато:
а) местно лице на едната договаряща държа-
ва участва пряко или непряко в управлението,
контрола или имуществото на местно лице на
другата договаряща държава; или
б) същите лица участват пряко или непряко
в управлението, контрола или имуществото на
местно лице на едната договаряща държава и
на местно лице на другата договаряща държава,
и в двата случая в търговските или финансо-
вите отношения между двете лица са приети
или наложени условия, които се отличават от
тези, които биха били приети между независи-
ми лица, тогава всеки доход, който, ако ги ня-
маше тези условия, би възникнал за едно от двете
лица, но поради наличието на тези условия не е
възникнал, може да бъде включен в дохода на
това лице и съответно обложен с данък.